Diari Oficial de la Generalitat Valenciana


Sumari del DOGV 6676, del 22-12-2011 (2011/12571)

Subhasta de béns immobles número S2012R4676001001.
--------------------------------------------------

### Dades del document

Número de DOGV
:   6676

Data del DOGV
:   22-12-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/12791


Organisme emissor
:   Agència Estatal d'Administració Tributària. Delegació Especial de València

Tipus de document
:   Subhasta

Subhasta de béns immobles número S2012R4676001001. [2011/12341]  
Subhasta número E6877O4195755872  
El cap de la Dependència de Recaptació de la Delegació de l'Agència Estatal d'Administració Tributària de València fa saber:   
Que d'acord amb el que disposa l'article 101 del Reglament General de Recaptació aprovat pel Reial Decret 939/2005, de 29 de juliol, es van dictar acords amb data 14 de novembre de 2011 en els quals es decretava l'alienació, mitjançant una subhasta, dels bens que s'assenyalen en la relació de bens a subhastar inclosa en este anunci com a annex I. La subhasta se celebrarà el dia 19 de gener de 2012, a les 10.00 hores, a la Delegació de l'Agència Estatal d'Administració Tributària de València, carrer de Guillem de Castro, número 4, sala d'actes, pis segon, a València.   
En compliment de l'article esmentat, es publica aquest anunci i s'adverteix a les persones que desitgen participar en la subhasta el que segueix:  
Primer. Els béns que s'han de subhastar estan afectes per les càrregues i gravàmens que figuren en la seua descripció, i que consten en l'expedient, les quals queden subsistents sense que puga aplicar-se a la seua extinció el preu de rematada.  
Segon. La subhasta se suspendrà en qualsevol moment anterior a l'adjudicació dels béns, si es realitza el pagament del deute no ingressat, els interessos que s'hagen produït o es produïsquen fins a la data d'ingrés en el Tresor, els recàrrecs del període executiu i les costes del procediment de constrenyiment.  
Tercer. Els licitadors podran enviar o presentar les seues ofertes en sobre tancat des de l'anunci de subhasta fins a una hora abans del començament d'aquesta, sense perjudici que puguen participar personalment en la licitació amb postures superiors a les del sobre. Aquestes ofertes, que tindran el caràcter de màximes, seran presentades als registres de l'oficina on tinga lloc la subhasta, i se'n farà constar, a l'exterior del sobre, les dades identificatives. Al sobre s'inclouran, a més de l'oferta i del dipòsit constituït d'acord amb el punt quart, les dades corresponents al nom i cognoms o la raó social o denominació completa, el número d'identificació fiscal i el domicili del licitador.   
  
Els licitadors podran participar en la subhasta per via telemàtica presentant ofertes i/o realitzant licitacions automàtiques, a través de la pàgina web de l'Agència Tributària , d'acord amb el que estableix la Resolució 5/2002, de 17 de maig (BOE 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.  
Quart. Qualsevol licitador haurà de constituir davant de la mesa de subhasta amb anterioritat a la celebració d'aquesta un dipòsit del 20% del tipus de subhasta en primera licitació, excepte per a aquells lots en què s'haja acordat un percentatge menor, que en cap cas serà inferior al 10%. L'import del dipòsit per a cada un dels lots està determinat en la relació de béns que s'han de subhastar inclosa en l'anunci.  
El dipòsit haurà de constituir-se per mitjà de xec que complisca els requisits establits en l'article 35.1 del Reglament General de Recaptació o per via telemàtica, a través d'una entitat col·laboradora adherida a aquest sistema que assignarà un número de referència complet (NRC) que en permeta la identificació, d'acord amb el que estableix la Resolució 5/2002, de 17 de maig (BOE de 24.05.2002), del director general de l'Agència Estatal d'Administració Tributària.  
Si els adjudicataris no paguen el preu de rematada, aquest dipòsit s'aplicarà a la cancel·lació del deute, sense perjudici de les responsabilitats en què puguen incórrer pels perjudicis que origine aquesta falta de pagament.  
Cinqué. En el cas que no resulten adjudicats els béns en una primera licitació, la mesa de subhasta podrà realitzar una segona licitació, si ho creu procedent, i fixarà el nou tipus de subhasta en el 75% del tipus de subhasta en primera licitació, o bé anunciarà la iniciació del tràmit d'adjudicació directa que es durà a terme d'acord amb l'article 107 del Reglament General de Recaptació.  
Sisé. L'adjudicatari haurà d'ingressar en la data de l'adjudicació, o en els 15 dies següents, la diferència entre el dipòsit constituït i el preu de l'adjudicació.  
L'ingrés podrà realitzar-se en bancs, caixes d'estalvis i cooperatives de crèdit, en les quals no cal tindre compte obert. També pot realitzar-se el pagament per mitjà de deute en el seu compte corrent, a través d'Internet en l'adreça , en l'opció «Oficina virtual. Pagament d'impostos».  
Així mateix, si ho sol·licita a la mesa de subhasta dins l'acte d'adjudicació, l'adjudicatari podrà realitzar l'ingrés de l'import total del preu d'adjudicació, i, en aquest cas, una vegada comprovat l'ingrés, l'Agència Tributària procedirà a alçar la retenció realitzada sobre el dipòsit constituït per l'adjudicatari.  
Seté. Quan en la licitació no s'haja cobert el deute i queden béns sense adjudicar la mesa anunciarà la iniciació del tràmit d'adjudicació directa.  
Les ofertes es podran presentar dins del termini que a aquest efecte comunique la mesa de subhasta. S'hauran de presentar en sobre tancat al registre general de l'oficina on s'efectue la subhasta i hauran d'anar acompanyades, si és el cas, del dipòsit.   
Així mateix es podran presentar ofertes a través de la pàgina web de l'Agència Tributària , d'acord amb el que estableix la Resolució 5/2002, de 17 de maig (BOE 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.  
Transcorregut el termini assenyalat per la mesa de subhastes, aquesta mesa obrirà les ofertes presentades, i podrà procedir a l'adjudicació dels béns si alguna d'aquestes ofertes es considera suficient en aquest moment. En cas contrari, s'anunciarà l'extensió del termini per a presentació de noves ofertes, o millora de les ja existents, sense perjudici de la validesa de les ofertes presentades fins a aquest moment i així successivament, amb el límit total de sis mesos.  
El preu mínim d'adjudicació directa serà el tipus de subhasta en primera licitació, quan no s'haja considerat procedent celebrar una segona licitació; si ha existit una segona licitació, no hi haurà preu mínim.   
  
Huité. Atés que es tracta d'immobles, l'adjudicatari podrà sol·licitar expressament, en l'acte de l'adjudicació, l'atorgament d'escriptura pública de venda d'immobles.  
Nové. Quan es tracte de béns inscriptibles en registres públics, els licitadors no tindran dret a exigir altres títols de propietat que els aportats en l'expedient; aquests títols estaran a disposició de les persones interessades a les oficines d'aquesta Dependència de Recaptació on es podran examinar tots els dies hàbils a partir de la publicació del present anunci i fins al dia anterior al de subhasta. En cas de no estar inscrits els béns al registre, el document públic de venda és títol mitjançant el qual es pot efectuar la immatriculació en els termes que disposa la legislació hipotecària; en els altres casos en què siga necessari, podrà procedir-se com disposa el títol VI de la Llei Hipotecària per a dur a terme la concordança entre el registre i la realitat jurídica.   
Desé. El tipus de subhasta no inclou els impostos indirectes que graven la transmissió dels béns indicats. Totes les despeses i els impostos derivats de la transmissió, inclosos els derivats de la inscripció en el registre corresponent del manament de cancel·lació de càrregues posteriors, aniran a càrrec de l'adjudicatari.   
L'adjudicatari exonera expressament l'AEAT, a l'empara de l'article 9 de la Llei 49/1960, de 21 de juny, de Propietat Horitzontal, modificat per la Llei 8/1999, de 6 d'abril, de l'obligació d'aportar un certificat sobre l'estat dels deutes de la comunitat, sent a càrrec d'aquest les despeses que queden pendent de pagament.  
Onze. El procediment de constrenyiment només se suspendrà en els termes i condicions que indica l'article 165 de la Llei General Tributària (Llei 58/2003, de 17 de desembre).  
Dotze. També seran aplicables les condicions que es recullen en l'annex 2. En tot allò no previst en aquest anunci caldrà ajustar-se a allò que s'ha establit en les disposicions legals que regulen l'acte.   
  
València, 14 de novembre de 2011.- El cap de la Dependència de Recaptació de la Delegació de l'Agència Estatal d'Administració Tributària de València: Enrique Peris Ortiz.  
  
ANNEX I  
  
Dependència de Recaptació  
Unitat de subhastes  
22 de desembre de 2011  
Relació de béns que se subhasten  
Subhasta número: Y2730B5224037273  
  
Lot número 12   
Tipus de subhasta en primera licitació: 206.000,00 euros.  
Trams: 2.000,00 euros.   
Dipòsit: 41.200,00 euros.   
  
BÉ NÚMERO 1   
Tipus de bé: nau industrial.  
Tipus de dret: ple domini.  
Localització: pol. ind. La Loma, sector II, 2.  
46159 Villar del Arzobispo València   
Inscripció: Registre de Villar del Arzobispo  
Tom 381, llibre 87, de Villar del Arzobispo   
Foli 39, finca 10558, inscripció 1.   
Descripció: urbana. Nau i parcel·la en paratge sendera La Lloma, és la parcel·la 2 del sector II del polígon industrial La Lloma i consta d'una sola planta. Superfície construïda 515,30 m2, i de terreny 630,00 m2. Límits: al davant, carrer en projecte, dreta, Miguel y Benjamín Antón Alcaide, esquerra, Pasagares, SL, al fons, carrer en projecte. El 100% de la propietat, en ple domini, és de Transportes Garay, SL.   
Valoració: 206.000,00 euros.   
Càrregues: no hi consten càrregues.  
  
Lot número 13   
Tipus de subhasta en primera licitació: 1.126.340,94 euros.   
Trams: 2.000,00 euros.   
Dipòsit: 225.268,18 euros.   
  
BÉ NÚMERO 1   
Tipus de bé: Altres   
Tipus de dret: ple domini.  
Localització: PG/ 25, 188.  
46632 Montserrat València.  
Inscripció: Registre número 1 de València.  
Tom 2361, llibre 289 de Montserrat.   
Foli 82, finca 23950, inscripció 1.   
Descripció: parcel·la de secà amb edificacions consistents en vivenda amb planta baixa i primer pis, oficines i dos magatzems (ocupen les parcel·les 187,188 i 189 del polígon 25). Superfície total del terreny: 61.148 m2, i superfície de la construcció: 771 m2.   
Valoració: 1.126.340,94 euros.   
Càrregues: no hi consten càrregues.  
  
  
ANNEX II. ALTRES CONDICIONS  
  
Informació addicional:  
AI lot núm. 12 segons cadastre, situada al polígon industrial La Loma 34 (A).